Diari Oficial de la Generalitat Valenciana


Sumari del DOGV 5793, del 26-06-2008 (2008/7279)

Informació pública del projecte de reparcel·lació en execució del programa d'actuació integrada per al desenvolupament de la unitat d'execució número 7 del Pla General Municipal d'Ordenació Urbana de Pilar de la Horadada (Alacant) .
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5793

Data del DOGV
:   26-06-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/7279


Data del document
:   30-05-2008

Organisme emissor
:   Inmoword Servicios Inmobiliarios, SL

Tipus de document
:   Informació Pública

Descriptors 

:   * Pilar de la Horadada
    * pla d'urbanisme
    * empresa privada

Informació pública del projecte de reparcel·lació en execució del programa d'actuació integrada per al desenvolupament de la unitat d'execució número 7 del Pla General Municipal d'Ordenació Urbana de Pilar de la Horadada (Alacant) . [2008/7279]  
Inmoword Servicios Inmobiliarios, SL, CIF Q38235183, de conformitat amb l'article 169.5 de la Llei 16/2005, de 30 desembre, Urbanística Valenciana, ha formulat el projecte de reparcel·lació en execució del programa d'actuació integrada per al desenvolupament de la unitat d'execució número 7 del Pla General Municipal d'Ordenació Urbana de Pilar de la Horadada (Alacant), aprovat definitivament per acord de l'Ajuntament en ple en sessió ordinària celebrada el 16 de gener de 2004.  
Inmoword Servicios Inmobiliarios, SL, té la condició d'agent urbanitzador dels terrenys inclosos dins de l'esmentada unitat d'execució, després de la cessió d'esta condició aprovada per l'Ajuntament de Pilar de la Horadada mitjançant acord plenari de 22 d'octubre de 2004.  
El 17 de gener de 2008 es va presentar davant l'Ajuntament de Pilar de la Horadada l'esmentat projecte, que va ser també protocol·litzat pel notari de l'Il·lustre Col·legi d'Alacant, José Nieto Sánchez, les oficines del qual es troben al carrer Major, número 24, de Pilar de la Horadada (Alacant). Durant un mes comptador des de la publicació de l'anunci del tràmit d'informació pública del projecte de reparcel·lació en el Diari Oficial de la Comunitat Valenciana, qualsevol persona té dret a consultar este projecte, ja siga en les dependències municipals de dilluns a divendres en horari d'oficina, o en l'esmentada notaria (en horari de 10.00 a 13.00 hores i en la qual es podrà obtindre, a costa seua, còpia de l'acta de protocol·lització). Així mateix este termini és hàbil per a la presentació d'al·legacions davant l'ajuntament i per a formular requeriments a esta mercantil a fi de dirimir controvèrsies.   
La qual cosa es fa pública per a coneixement general i en compliment del que disposen els articles 177 de la Llei 16/2005 i 416 del Reglament aprovat per Decret 67/2006, de 12 de maig.   
Pilar de la Horadada, 30 de maig de 2008.- L'administrador d'Inmoword Servicios Inmobiliarios, SL: Santiago Martínez Esparza.